KOSKETUSKOHTA
Kosketuskohta - Charles Stanley
Jaamme ilosanomaa koko maailmaan.
Suuri "Minä olen"
Kuka on suuri "Minä olen"? Miten vastaisitte kysymykseen?
Ei tarvitse nostaa kättä, mutta kenellä ei ole aavistustakaan?
Yksi henkilö on rehellinen.
Nimi mainitaan 2. Moos. 3:ssa, joten ottakaa se kohta esille.
2. Moos. 3, kerron vähän taustaa.
Muistanette, että faarao tapatti kaikki israelilaislapset.
Eräs äiti päätti, ettei antaisi lapsensa tulla tapetuksi.
Hän teki korin, laittoi sen Niiliin ja pisti tyttärensä vahtimaan sitä.
Faaraon tytär sattui löytämään kyseisen pienen korin.
Hän avasi kannen ja sanoi, että se oli heprealaisten lapsia.
Miten hän tiesi sen? Ehkä siitä, että poika oli ympärileikattu.
Hän nimesi lapsen Moosekseksi, koska lapsi vedettiin ylös vedestä.
Mooses siis varttui faaraon upeassa talossa.
Sieltä löytyi kaikki mahdollinen. Elämä oli vaivatonta.
Sitten Mooses tappoi egyptiläisen.
Sana kiiri, ja hänen piti paeta.
Hän jätti kaiken taakseen -
ja päätyi lähelle Horebin vuorta, jota kutsutaan Jumalan vuoreksi.
Hän sai lopulta toisen perheen.
Hän avioitui papin tyttären kanssa.
Pidetään kaikki tämä mielessä ja luetaan kohdasta 2. Moos. 3:10:
"Niin mene nyt, minä lähetän sinut faraon tykö [Jumala puhuu], -
ja vie minun kansani, israelilaiset, pois Egyptistä.'
Mutta Mooses sanoi Jumalalle: 'Mikä minä olen -
menemään faraon tykö ja viemään israelilaisia pois Egyptistä?'
Hän vastasi: 'Minä olen sinun kanssasi;
ja tämä olkoon [...] tunnusmerkkinä, että minä olen sinut lähettänyt:
kun olet vienyt kansan pois Egyptistä, -
niin te palvelette Jumalaa tällä vuorella'. Mooses sanoi Jumalalle:
'Katso, kun minä menen israelilaisten luo ja sanon heille:
Teidän isienne Jumala on lähettänyt minut teidän luoksenne, -
ja kun he kysyvät minulta: Mikä hänen nimensä on? -
niin mitä minä heille vastaan?'
[Miten Mooses siis kutsuisi Jumalaa, joka lähetti hänet antamaan voiton?
Raamattu jatkaa:] Jumala vastasi Moosekselle:
'Minä olen se, joka minä olen'. Ja hän sanoi vielä:
'Sano israelilaisille näin: "Minä olen" lähetti minut [...] luoksenne'.
[Se tarkoittaa sitä, että Israelin Jumalan nimi on "Minä olen".
Mooses mahtoi olla hämmentynyt.]
Ja Jumala sanoi vielä Moosekselle: 'Sano israelilaisille näin:
Herra, teidän isienne Jumala, Aabrahamin Jumala, -
Iisakin Jumala ja Jaakobin Jumala, lähetti minut teidän luoksenne;
tämä on minun nimeni iankaikkisesti, -
ja näin minua kutsuttakoon sukupolvesta sukupolveen."
Jumala tarkoitti, että Hän halusi koko luomakunnan ymmärtävän, -
että Israelin Jumalaa kuvaa parhaiten nimi "Minä olen".
Ei "Minä olin", "Tapasin olla" tai "Tulen olemaan", vaan "Minä olen".
Mietitäänpä ilmausta "Minä olen". Mitäköhän siitä silloin ajateltiin?
Jos joku sanoisi itsestään niin, sanoisin: "Siinä olet. Entä sitten?"
Mutta kun Jumala puhui Mooseksen kautta, se ymmärrettiin tärkeäksi.
Tämä on ainoa kohta koko Vanhassa testamentissa, -
jossa Jumala selittää nimensä.
Sana "Jumala" mainitaan monesti, mutta tässä Hän selittää nimensä.
"Minä olen se, joka minä olen" lähetti Mooseksen.
Mitä ihmettä "Minä olen" tarkoittaa? "Minä olen se, joka minä olen".
Sana on hepreaksi Jahve. Tunnemme sen nimenä Jehova.
Jumalan nimi mainitaan Vanhassa testamentissa yli 5000 kertaa.
Voitteko kuvitella? Nimi Jehova mainitaan Raamatussa 5000 kertaa.
Se merkitsee itsestään olemassa olevaa. Jumalaa ei siis ole luotu.
Hänellä ei ole alkua eikä loppua. Hän on kaiken Jumala.
Hän on suuri "Minä olen", -
koska ketään Hänen kaltaistaan ei ole ollut eikä tule olemaan.
Jeesus antoi elävän esimerkin siitä, kuka suuri "Minä olen" on.
Jos joku kysyisi, kuka Jumala on, -
eikä äskeistä opetusta otettaisi huomioon, mitä olisit vastannut?
Useimmat vastaisivat, että Jumala on Luoja ja sitten jotakin muuta.
Jumala sanoi, että nimi on tärkeä ja että sitä ei saa unohtaa.
Tämä oli Hänen nimensä ikuisesti. Hän halusi jättää sen muistoksi.
Hän haluaa kaikkien sukupolvien tuntevan Hänet "Minä olen" -nimellä.
Ei "Minä olin" tai "Tulen olemaan".
Miten sen nimen voi selittää? Jumala sanoo: "Minä olen".
Vain Jumala voi olla niin viisas, että antaa selittämättömän nimen.
Häntä ei luotu, Hän on ilman loppua. Monia asioita Hänestä voi selittää, -
mutta kukaan ei pysty ikinä täysin ymmärtämään, kuka Jumala on.
Silloin olisimme yhdenvertaisia Hänen kanssaan, ja sitä emme ole.
Meillä on Jumala, jota ei täysin voi ymmärtää.
Hän on rajoittamaton ja täydellinen, Hänellä ei ole alkua eikä loppua.
Hän on voimallinen ja rakastava. Mitä muuta voisimme pyytää?
Vanhassa testamentissa on kolme perusnimeä Jumalalle.
Otetaan esimerkiksi 1. Moos. 1:1: "Alussa loi Jumala..."
Se nimi on "Elohim": "Alussa loi Elohim..."
Toinen heprean sana on "Adonai", joka tarkoittaa mestaria ja herraa.
Kolmas on Jahve tai Jehova, -
kun Häntä puhutellaan kansansa Jumalana.
Se oli kaikista rakkain ja pyhin Jumalan nimi Hänen kansalleen.
Kun puhutaan Aabrahamin, Iisakin ja Jaakobin Jumalasta, se on Jehova.
Haluan teidän miettivän jotakin Hänen nimensä pyhyyden suhteen.
Kun käytätte Jumalan nimeä epäpyhällä tavalla, -
jonkinlaisessa kirosanassa, -
siitä seuraa rangaistus, jota ihmiset eivät ymmärrä.
Et voi käyttää Jumalan pyhää nimeä, joka edustaa sitä, mitä Hän on, -
ja pitää sitä merkityksettömänä.
Jos mietitään sitä hetki, ja minä mietin kymmentä käskyä...
Palataan hetkeksi lukuun 20 ja katsotaan kymmentä käskyä.
2. Moos. 20:7: "Älä turhaan lausu Herran, sinun Jumalasi, nimeä, -
[Herra on Jehova yli 5000 kertaa.
Näette, että sana HERRA on kirjoitettu isoilla kirjaimilla.]
sillä Herra ei jätä rankaisematta sitä, -
joka hänen nimensä turhaan lausuu."
Sanot ehkä uskovasi Raamattuun ja kymmeneen käskyyn.
Monet sanovat uskovansa käskyihin, mutta eivät oikeasti usko.
Jos Herran nimeä käyttää epäpyhällä tavalla, kuten slangi-ilmauksissa, -
se ei jää rankaisematta. "Sillä Herra ei jätä rankaisematta sitä, -
joka hänen nimensä turhaan lausuu." Piste. Raamattua joko uskoo tai ei.
Jos joku sanoo, ettei usko tätä, tarkkailepa hänen elämäänsä.
Kun Jumala puhuu seuraamuksista, silloin puhuu suuri "Minä olen".
Jos joku sanoo Jumalan nimen turhaan seurassani, -
sanon kyllä jotakin, -
koska Hän on Pyhä Jumala, Vapahtajani, Herrani ja Mestarini.
Jos Hänestä puhutaan halventavasti, puolustan Häntä kyllä jotenkin.
Sanon, että Hän on Vapahtajani. Se saa ihmisten huomion.
Henki kyllä antaa synnintunnon.
Ei-uskovatkin tietävät kyllä, että Kaikkivaltiaan Jumalan nimi on pyhä.
Raamattu kertoo, -
että Jeesus yritti kerran vakuuttaa uskonnollisia johtajia siitä, -
että Hän on Kristus. Otetaan esille Joh. 8.
Mennään aina kohtaan Joh. 8:58.
"Jeesus sanoi heille: 'Totisesti, totisesti minä sanon teille:
ennenkuin Aabraham syntyi [Mitkä ovat seuraavat sanat?], -
olen minä ollut'." Hän sanoi: Ennen kuin Aabraham syntyi, Minä olen.
Hän asetti itsensä yhdenvertaiseksi Jumalan kanssa, -
koska Hän on elävä Jumalan Poika.
Se todella villitsi juutalaiset.
Sanat olivat heistä rienausta. Eihän kukaan voinut sanoa niin.
Jos Jeesus ei olisi Jumala, sanat olisivatkin rienausta.
Mutta Jeesus sanoi: "Minä olen."
Hän sanoi olevansa Aabrahamin, Iisakin ja Jaakobin Jumala.
Voitte kuvitella johtajien raivon.
He tiesivät, että niitä sanoja saattoi käyttää vain Jumalasta.
Niin Jeesus kertoi, kuka Hän on.
Kaikki Vanhan testamentin opettamat asiat ovat pyhiä.
Vanha testamentti on uskomme perustus. Kuka Jumala siis on?
Joku voi kysyä, mihin kaikista maailman jumalista sinä uskot.
Voit vastata: Uskon Jumalaan, joka on "Minä olen".
Sen jälkeen voit kertoa, että Hän on Raamatun Jumala.
Hän on Jumala, joka on Luoja. Hänellä ei ole alkua eikä loppua.
Hänellä on rajoittamaton voima. Hän pelasti meidät rakkaudessaan.
Hän myös lähetti Poikansa ristille meidän syntiemme tähden.
On hienoa, että meillä on Vanha testamentti taustana tälle kaikelle.
Mutta tuli aika, jolloin Jumala... Otetaan esille Gal. 4.
Se on hyvin tuttu kohta, jota luetaan erityisesti jouluna.
Kyseessä on Gal. 4:4. Se on mahtava jae.
Olen opettanut siitä monta kertaa. Aloitetaan jakeesta Gal. 4:1.
"Mutta minä sanon: niin kauan kuin perillinen on alaikäinen, -
ei hän missään kohden eroa orjasta, vaikka hän onkin kaiken herra; -
vaan hän on holhoojain [...] alainen [...].
Samoin mekin; kun olimme alaikäisiä, -
olimme orjuutetut maailman alkeisvoimien alle.
Mutta kun aika oli täytetty, -
lähetti Jumala Poikansa, vaimosta syntyneen, -
lain alaiseksi syntyneen [puhumme Jeesuksesta], -
lunastamaan lain alaiset, että me pääsisimme lapsen asemaan."
Jumala Kaikkivaltias ilmoittaa itsensä täydellisesti Jeesuksessa.
Ottakaa esille Joh. 14. Haluan tarkastella erästä jaetta...
Aloitetaan jakeesta Joh. 14:8.
”Filippus sanoi hänelle: 'Herra, näytä meille Isä, niin me tyydymme'.
Jeesus sanoi [...]: 'Niin kauan aikaa minä olen ollut teidän kanssanne, -
etkä sinä tunne minua, Filippus!
Joka on nähnyt minut, on nähnyt Isän; kuinka sinä sitten sanot:
Näytä meille Isä? [Jeesus sanoo olevansa yhtä Jumalan kanssa.
Jos näki Hänet, oli nähnyt Isän.]
Etkö usko, että minä olen Isässä, ja että Isä on minussa?
Niitä sanoja, jotka minä teille puhun, minä en puhu itsestäni; -
ja Isä, joka minussa asuu, tekee teot, jotka ovat hänen.
Uskokaa minua, että minä olen Isässä, ja että Isä on minussa; -
mutta jos ette, niin uskokaa itse tekojen tähden.
Totisesti, totisesti minä sanon teille: joka uskoo minuun, -
myös hän on tekevä niitä tekoja, joita minä teen, -
ja suurempiakin, kuin ne ovat [ei luonteeltaan], hän on tekevä; -
sillä minä menen Isän tykö[.]" Mitä Jeesus sillä tarkoitti?
Nykyään elektroniikan ansiosta ihmiset voivat puhua Jeesuksesta -
ja evankeliumi leviää kaikkialle.
Jeesus ei voinut tehdä niin ihmisenä ollessaan.
Hän tarkoitti, että tulevia asioita ei voitu silloin edes ymmärtää.
Jos näki Jeesuksen, oli nähnyt Isän.
On uskottava, että Jeesus Kristus on yhtä Jumalan kanssa, -
että Hän on ihmiseksi tullut Jumala, tai sitten ei usko Raamattuun.
Tai sitten on uskottava, että Jeesus on huijari ja valehtelija -
ja että Hän oli pelkkä profeetta.
Jeesus sanoi: Jos olet nähnyt Minut, olet nähnyt Isän. Piste.
Asiaa ei voi sanoa sen lyhyemmin, vahvemmin tai tarkemmin.
"Haluatteko nähdä Jumalan? Katsokaa minuun."
Jeesus ei sanonut sitä ylpeästi, vaan vastasi vain kysymykseen.
Ottakaa esille Joh. 10:30. Katsotaan, mitä Jeesus siinä sanoo.
Se on lyhyt jae.
Jeesus sanoo: "Minä ja Isä olemme yhtä.'"
Jeesus on joko valehtelija -
huijari, joka väittää olevansa jotakin, mitä ei ole, -
tai Hän on ihmiseksi tullut Jumala, joka vaeltaa ihmisten keskellä.
"Minä ja Isä olemme yhtä. Joka on nähnyt minut, on nähnyt Isän."
Voin kuvitella, että kuulijat olivat täysin raivon vallassa.
Ja sitten Jeesus sanoo jotakin, -
esimerkiksi jakeessa Joh. 8:58:
Jeesus sanoi, -
että ennen kuin Aabraham oli syntynytkään, "Minä olen."
Voin kuvitella, miten he halusivat tarttua kiviin ja tappaa miehen, -
joka väitti olleensa ennen Aabrahamia, Iisakia ja Jaakobia.
Mitä tähän voisi enää lisätä, jotta viesti välittyisi paremmin?
Olen vanha, nuori, hyvännäköinen, ruma, voimakas, kykenevä...?
Ei, "Minä olen". Mitä Hän on? Kun ajattelen sitä, haluan huutaa.
"Minä olen", koska viisaudessaan -
Jumala määrittelee itsensä tavalla, jota ei voi käsittää.
"Minä olen". Niin mitä Hän on?
Olen tutkinut hepreaa ja kreikkaa, mutta niistä ei löydy sen enempää.
Jos joku kysyy minulta, mitä minä uskon Jumalasta, -
vastaan uskovani, että Hän sanoi: "Minä olen". Sen Hänestä uskon.
"No, mitä Hän on?" Siihen voikin vastata vaikka mitä.
Jumala on niin viisas, kun käski sanoa: "'Minä olen' lähetti minut."
Mietin myös kaikkea sitä, mitä Jeesus sanoi. Luetaan Joh. 1.
Opetuslapsista Johannes selittää parhaiten sen, kuka Jeesus on.
Katsotaan seuraavaa kohtaa. Monet eivät ymmärrä sen merkitystä.
Aloitetaan kohdasta Joh. 1:1:
"Alussa oli Sana, -
ja Sana oli Jumalan tykönä, ja Sana oli Jumala.
[Johannes julistaa, kuka Jeesus on.] Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Johannes esittelee Jeesuksen eri tavalla kuin kukaan toinen.
Jeesus on siis Sana.
Jeesus sanoi myös Joh. 6:35:ssä "Minä olen elämän leipä."
Se tarkoittaa: "Minä täytän kaikki tarpeesi. Minussa on riittävästi."
Hän sanoo olevansa ovi, Joh. 10:7.
Hänen kauttaan kulkemalla saa iankaikkisen elämän.
Hän on myös hyvä paimen.
Se tarkoittaa: Minä pidän sinusta huolen, täytän tarpeesi ja suojelen.
Hän tekee, mitä paimen tekee, sillä Hän sanoo olevansa hyvä paimen.
Hän sanoo myös: "Minä olen viinipuu, te olette oksat", Joh. 15:5.
Oksa pysyy viinipuussa. Puun kautta tulee Pyhän Hengen mahla.
Pyhä Henki tulee oksaan eli meihin, ja niin saamme elämän.
Jeesus on viinipuu, me olemme oksat.
Jeesus sanoo: "Minä olen maailman valkeus", Joh. 8:12.
Niin kauan, kuin Jeesus oli maan päällä, Hän oli maailman valo, -
sen jälkeen valona olemme me.
Raamatun mukaan jokainen meistä, jonka sisällä Jeesus Kristus asuu, -
on tässä maailmassa valona niille, jotka vaeltavat pimeydessä.
Sitten Hän sanoi olevansa Jumalan Poika. Se sai kuulijat pillastumaan.
Katsotaan myös lukua Joh. 14.
Rakastan sitä lukua, ja olen siitä kiitollinen Jumalalle.
Se kertoo niin paljon Jeesuksesta.
Kuunnelkaa, mitä Jeesus sanoo Joh. 14:ssä [Joh. 14: 1 - 6]:
"'Älköön teidän sydämenne olko murheellinen. Uskokaa Jumalaan, -
ja uskokaa minuun. Minun Isäni kodissa on monta asuinsijaa.
Jos ei niin olisi, sanoisinko minä teille, -
että minä menen valmistamaan teille sijaa?
Ja vaikka minä menen valmistamaan teille sijaa, tulen minä takaisin -
ja otan teidät tyköni, että tekin olisitte siellä, missä minä olen.
Ja mihin minä menen - tien sinne te tiedätte.'
Tuomas sanoi hänelle: 'Herra, me emme tiedä, mihin sinä menet; -
kuinka sitten tietäisimme tien?' [Ja Jeesuksen upeat sanat:]
[...] 'Minä olen tie ja [Minä olen] totuus ja [Minä olen] elämä; -
ei kukaan tule Isän tykö muutoin kuin minun kauttani."
Minä olen, Minä olen, Minä olen... Mietitäänpä tätä hetki.
Miten se nimi voisi pitää sisällään yhtään enempää? Ei mitenkään.
Jumala neuvoi Moosesta sanomaan, -
että "Minä olen se, joka minä olen" lähetti hänet.
Mitä siihen voisi lisätä? "Minä olen." Mitä Hän on?
Jeesus tulee ja selittää sen monessa muussakin kohdassa.
Katsotaan vielä Ilmestyskirjaa.
Luetaan sieltä Ilm. 1:8:
"'Minä olen A ja O' [Se tarkoittaa alkua ja loppua], -
sanoo Herra Jumala, -
joka on ja joka oli ja joka tuleva on, Kaikkivaltias."
Kun mietin sitä, kuka Jumala on, haluan vain kiittää Jeesusta, -
että Hän selitti itsensä niin lyhyesti.
Voiko olla parempaa nimeä? Ei voi.
"Minä olen".
Tämän nimen Jumala käski kertomaan israelilaisille, ja se toimi.
Israelilaiset pääsivät vapauteen, Vanha testamentti kertoo siitä.
Sitten Jeesus tuli ihmisenä ja sanoi, että jos näimme Hänet, näimme Isän.
Jeesus sanoi: Tiedän Aabrahamista, Iisakista ja Jaakobista kaiken.
Ennen kuin he olivat, "Minä olen".
Ei "tulen olemaan" tai "olen ollut".
Tallettakaa sanat sydämeenne. Suuri "Minä olen" -
on Kaikkivaltias Jumala ihmisen muodossa Jeesuksessa Kristuksessa.
Hänen nimensä on tunnustettava pyhällä tavalla: "Minä olen."
Älä ikinä unohda tätä opetusta. "Minä olen". Häntä me palvelemme.
Siihen ei voi lisätä tai ottaa pois, sillä ei ole alkua eikä loppua.
Rakastamme Jeesusta, koska Hän on suuri "Minä olen".
Jos Jeesus ei ole Vapahtajasi, tuo oli ehkä sinulle aivan uutta.
Mutta Isä Jumala lähetti Jeesuksen kuolemaan ristillä.
Hän kuoli sovittaakseen ja maksaakseen syntimme, -
jotta suuri "Minä olen" voisi Jeesuksen kautta elää meissä -
ja me voisimme elää pyhää elämää ja täyttää elämäntehtävämme.
Jos elät elämäsi erossa Jumalasta, olet mielessäsi erossa Hänestä, -
muttet voi paeta Hänen läsnäoloaan.
Ikuisuutesi vietät Hänen läsnäolonsa ulkopuolella, erossa Hänestä.
Jumala ei iloitse, jos ihminen kuolee ilman Häntä.
Hän tuli ristille ja kuoli ristillä, jotta me voisimme pelastua.
Jos et muuta muista, muista tämä:
On vain yksi tapa pelastua ja saada toivo kuoleman hetkellä:
Usko Jumalaan nimeltä "Minä olen". Hän maksoi syntivelkasi Jeesuksessa.
Raamattu sanoo: "Usko Herraan Jeesukseen, niin sinä pelastut."
Isä, kiitos siitä, että vaikka olet ymmärryksemme ulottumattomissa, -
annoit meille tarpeeksi totuutta tietääksemme elävämme läsnäolossasi.
Haluamme tänä aamuna kiittää ja ylistää Sinua, Isä.
Emme osaa sanoin kuvata sitä, miten mahtava Sinä olet.
Jeesuksen nimessä, aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu